Ettersom den trykte etiketten var tilskrevet Tony Sheridan & The Beat Brothers, ville ellers denne ganske sikkert ha ført til en spesiell kommentar i musikkavisen. The Beatles' hjemkomst fra andre opphold i Hamburg førte til førstesideoppslag i i juli-august 1961. Dette var prydet med Astrid Kirchherrs foto av de fem bandmedlemmene sittende med sine instrumenter på en bussholdeplass i Hamburg, foran en tomt hvor det er pågående rivningsarbeider. Oppslaget lyder «Beatle’s sign recording contract!» Her påstås det at Bert Kaempfert hadde til hensikt å utgi fire singler med The Beatles. Artikkelen blir avsluttet med å fortelle at Stu Sutcliffe hadde sluttet i The Beatles for å ta opp kunststudiene sine, og hadde bosatt seg i Tyskland, hvor han snart skulle gifte seg. Det ble videre opplyst at Stu ikke ville bli erstattet av noen annen, men at The Beatles ville fortsette som kvartett. Paul McCartney hadde allerede overtatt som bassist i bandet (Harry 1977:18).